**KLAIPĖDOS RAJONO savivaldybės taryba**

**Projektas**

**SPRENDIMAS**

#### DĖL BIUDŽETINĖS ĮSTAIGOS GARGŽDŲ SPORTO MOKYKLOS REORGANIZAVIMO, BIUDŽETINĖS ĮSTAIGOS GARGŽDŲ SPORTO MOKYKLOS REORGANIZAVIMO, PRIJUNGIANT JĄ PRIE BIUDŽETINĖS ĮSTAIGOS KLAIPĖDOS RAJONO SAVIVALDYBĖS BIUDŽETINĖS ĮSTAIGOS SPORTO CENTRO, SĄLYGŲ APRAŠO IR KLAIPĖDOS RAJONO SAVIVALDYBĖS BIUDŽETINĖS ĮSTAIGOS SPORTO CENTRO NUOSTATŲ PATVIRTINIMO

2020 m. kovo 19 d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 4 dalimi, 18 straipsnio 1 dalimi, Lietuvos Respublikos civilinio kodekso 2.96 straipsnio 1 ir 3 dalimis, 2.97 straipsnio 1 ir 3 dalimis, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 ir 7 punktais, 4 dalimi ir 14 straipsnio 12 dalimi, Klaipėdos rajono savivaldybės tarybos 2019 m. gruodžio 19 d. sprendimu Nr. T11-415 „Dėl sutikimo reorganizuoti biudžetinę įstaigą Gargždų sporto mokyklą“, n u s p r e n d ž i a:

1. Reorganizuoti biudžetinę įstaigą Gargždų sporto mokyklą (juridinio asmens kodas – 191794347) jungimo būdu, prijungiant ją prie biudžetinės įstaigos Klaipėdos rajono savivaldybės biudžetinės įstaigos sporto centro (juridinio asmens kodas – 163740253), kuriai pereina visos biudžetinės įstaigos Gargždų sporto mokyklos teisės ir pareigos.

2. Patvirtinti biudžetinės įstaigos Gargždų sporto mokyklos reorganizavimo, prijungiant ją prie biudžetinės įstaigos Klaipėdos rajono savivaldybės biudžetinės įstaigos sporto centro, sąlygų aprašą (pridedama).

3. Patvirtinti biudžetinės įstaigos Klaipėdos rajono savivaldybės biudžetinės įstaigos sporto centro nuostatus (pridedama).

4. Įgalioti šio sprendimo 1 punkte išvardytų įstaigų vadovus ne vėliau kaip iki 2020 m. rugpjūčio 31 d. atlikti visus veiksmus, susijusius su biudžetinės įstaigos Gargždų sporto mokyklos reorganizavimo, prijungiant ją prie biudžetinės įstaigos Klaipėdos rajono savivaldybės biudžetinės įstaigos sporto centro, sąlygų aprašo nuostatų įgyvendinimu.

5. Įgalioti Klaipėdos rajono savivaldybės biudžetinės įstaigos sporto centro direktorių pasirašyti patvirtintus nuostatus ir kartu su kitais teisės aktuose nustatytais dokumentais pateikti juos įregistruoti Juridinių asmenų registrui.

 6. Pripažinti netekusiais galios Klaipėdos rajono savivaldybės tarybos 2013 m. lapkričio 28 d. sprendimą Nr. T11-616 „Dėl Klaipėdos r. vaikų ir jaunių sporto mokyklos pavadinimo pakeitimo ir nuostatų tvirtinimo“ ir Klaipėdos rajono savivaldybės tarybos 2014 m. sausio 30 d. sprendimą Nr. T11-14 „Dėl Klaipėdos rajono savivaldybės biudžetinės įstaigos sporto centro nuostatų tvirtinimo“ nuo Klaipėdos rajono savivaldybės biudžetinės įstaigos sporto centro nuostatų įregistravimo Juridinių asmenų registre.

7. Skelbti sprendimą Teisės aktų registre, Klaipėdos rajono savivaldybės interneto svetainėje ir vietinėje spaudoje.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA Administracijos direktorius A. Bogdanovas

PARENGĖ Sveikatos apsaugos skyriaus vyriausioji specialistė U. Tamošauskienė

SUDERINTA: V. JASAS

 D. BELIOKAITĖ

 L. KAVECKIENĖ

 R. ZUBIENĖ

 M. ŠUNOKAS

 V. RIAUKIENĖ

 B. MARKAUSKAS

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2020 m. kovo 9 d.

Gargždai

#### DĖL KLAIPĖDOS RAJONO SAVIVALDYBĖS TARYBOS SPRENDIMO „DĖL BIUDŽETINĖS ĮSTAIGOS GARGŽDŲ SPORTO MOKYKLA REORGANIZAVIMO, BIUDŽETINĖS ĮSTAIGOS GARGŽDŲ SPORTO MOKYKLOS REORGANIZAVIMO, PRIJUNGIANT JĄ PRIE BIUDŽETINĖS ĮSTAIGOS KLAIPĖDOS RAJONO SAVIVALDYBĖS BIUDŽETINĖS ĮSTAIGOS SPORTO CENTRO, SĄLYGŲ APRAŠO IR KLAIPĖDOS RAJONO SAVIVALDYBĖS BIUDŽETINĖS ĮSTAIGOS SPORTO CENTRO NUOSTATŲ PATVIRTINIMO“ PROJEKTO

**1. Parengto projekto esmė, tikslai ir uždaviniai:** sprendimo projektu siekiama Savivaldybės tarybos sprendimu (sutikimu) reorganizuoti Klaipėdos rajono savivaldybės biudžetinę įstaigą Gargždų sporto mokyklą jungimo būdu, prijungiant ją prie biudžetinės įstaigos Klaipėdos rajono savivaldybės biudžetinės įstaigos sporto centro, kuriai pereitų visos biudžetinės įstaigos Gargždų sporto mokyklos teisės ir pareigos. Patvirtinti biudžetinės įstaigos Gargždų sporto mokyklos reorganizavimo, prijungiant ją prie biudžetinės įstaigos Klaipėdos rajono savivaldybės biudžetinės įstaigos sporto centro, sąlygų aprašą bei po reorganizavimo veiksiančios įstaigos nuostatus.

Reorganizavimo artimasis tikslas – optimizuoti sporto paslaugas teikiančių Klaipėdos rajono savivaldybės biudžetinių įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir specialistų išteklius.

Reorganizavimo tolimasis tikslas – sukurti pagrindą tvariam savivaldybės visų amžiaus grupių gyventojų fizinio aktyvumo įpročių ugdymui, sportininkams mėgėjams ir didelio sportinio meistriškumo sportininkams ugdytis.

Uždaviniai:

1. optimizuoti fizinio aktyvumo ir sporto paslaugas teikiančių savivaldybės biudžetinių įstaigų tinklą ir jų valdymą;

2. racionaliai ir tikslingai naudoti infrastruktūros, finansinius ir specialistų išteklius.

3. sukurti palankią fiziniam aktyvumui aplinką.

 **2.** **Projekto rengimo priežastys. Kuo vadovaujantis parengtas sprendimo projektas:**

Klaipėdos rajono savivaldybės tarybos 2019 m. gruodžio 19 d. sprendimu Nr. T11-415 „Dėl sutikimo reorganizuoti biudžetinę įstaigą Gargždų sporto mokyklą“.

**3**. **Kokių rezultatų laukiama:** bus optimizuotas savivaldybės sporto įstaigų tinklas, racionaliai ir tikslingai naudojama turima sporto infrastruktūra, lėšos ir darbuotojai. Bus atsakinga viena biudžetinė įstaiga už turimos sporto infrastruktūros priežiūrą, plėtojimą.

Įstaigos, veiksiančios po reorganizavimo, veiklos tikslai:

12.1. ugdyti Klaipėdos rajono savivaldybės visų amžiaus grupių gyventojų supratimą, kad fizinis aktyvumas, sportavimas yra darnios asmenybės prielaida ir vertybė;

12.2. *plėtoti sportinę veiklą asmenų, turinčių specialiuosius poreikius*;

12.3. *vykdyti vaikų, jaunimo ir suaugusiųjų sportininkų bendrąjį ir specialųjį fizinį rengimą siekiant rezultatų*;

12.4. *plėtoti ir atnaujinti sporto infrastruktūrą savivaldybės teritorijoje*.

**4. Galimos teigiamos ir neigiamos pasekmės priėmus siūlymą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:** teigiamos pasekmės išdėstytos 3 punkte. Neigiamos – ir toliau bus neracionaliai naudojamos lėšos, infrastruktūra, darbuotojai.

**5.** **Kokie šios srities teisės aktai galioja ir kokius galiojančius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:** nėra.

**6.** **Projekto rengimo metu gauti specialistų vertinimai ir išvados. Ekonominiai paskaičiavimai:** projekto „Klaipėdos rajono savivaldybės sporto įstaigų tinklo optimizavimas“ vykdymo komanda atlieka savivaldybės biudžetinių sporto įstaigų veiklos analizę, lėšų poreikį.

**7.** **Sprendimo įgyvendinimui reikalingos lėšos:** lėšų poreikis bus reorganizavime dalyvaujančių įstaigos administracijos darbuotojų, kurių pareigybės bus naikinamos, kitų darbuotojų, kurie nenorės tęsti darbo santykių, išeitinėms, administracijos patalpų pritaikymui, kitoms nenumatytoms išlaidoms. Pradėjus reorganizavimo procedūras bus aiškus lėšų poreikis.

**8.** **Kiti, autoriaus nuomone, reikalingi pagrindimai ir paaiškinimai:** nėra.

**9. Tarybos sprendimą pateikti:** Sveikatos apsaugos, Švietimo ir Turto valdymo skyriams, reorganizavime dalyvaujančioms įstaigoms.

Sveikatos apsaugos skyriaus vyriausioji specialistė Ugnė Tamošauskienė